title: Urartu
text: Giva icde tigira ke gaderopafi koeti koe gola ke Van uzda bak -XIII-eafa decemda AGJ koe klita ke Assur gazaxo awid, i ke gazaxo feliso va ticefa Mesopotamia kaiki ikapira va Mitanni gazaxopo ke Hurri sane. Winugaf kosuteks ke Assur gazik tid nelkafa givasa klita icde izva ke Urartu bak rekoleem. Tigira ke bat gijarotif geef vegungik va gaderopafa vonewera ke Urartu turestason arse dezuyur. Vabdion gazik ke Assur ko gola artlakid ise va yoni axafi gaderopafi koeti tigisi talte Van uzda lalevrotid.